ArabovMK/tajik-wikipedia-corpus huggingface dataset:
Мирзо Айюби Баҳҷат

Мирзо Айюб Баҳҷат (қарни 19) — шоир и тоҷик. Зиндагинома Дар Исфара, дар оилаи шоир ва хаттот Мушриф Мирзоқаландари Исфарагӣ ба дунё омадааст. Дар Мадрасаи Хони Хуқанд таҳсил намуда, чун шахси фозилу донишманд, инчунин шоири тавоно ва хаттоти моҳир шуҳрат ёфт. Б. дар мушоираҳо, маҳфилҳои адабии хони Хуқанд Умархон (Амирӣ) иштирок мекард. Ба маҳорати шеъргӯии Баҳҷат тазкиранигор Фазлии Намангонӣ баҳо дода, ӯро намунаи ибрат барои дигарон донистааст: Гарат ҳусни маънист мадди назар, Зи таҳқиқи Баҳҷат машав бехабар! Тазкиранигори дигар Қорӣ Раҳматуллоҳи Возеҳ низ Б.-ро чун шоири фасеҳбаён, доди суханварӣ дода тавсиф намудааст. Девон доштан ё надоштани Б. то ҳол таъйин нагардидааст. Муҳаққиқон аз баёзҳо ва тазкираҳо аз осори ӯ 116 ғазал, 1 мухаммас дастрас кардаанд. Б. ашъорашро дар сабку услуби шоирони гузаштаи тоҷик суруда, ишқу муҳаббатро васф кардааст, ақоиди панду ахлоқӣ иброз доштааст. Абёти зерин намунае аз шеъри Б. мебошанд: куҷо меҳри ту аз субҳи ниқоб ояд бурун, Аз дили ҳар зарра чандин офтоб ояд бурун. Он қадар масти лаби лаъли шароболудаам, Баъди мурдан хоҳад аз хокам шароб ояд бурун. Гиря месозам зи бас бар ёди он симинзақан, Ҷойи ашк аз дидаи ман дурри ноб ояд бурун. Пардаи ҷон чок-чок аз тоби рухсори ту шуд, Пора мегардад катон, чун моҳтоб ояд бурун. Мешавад ҳайрону он гаҳ мекунад қалбат тиҳӣ, Гар нигорин пояш аз чашми ниқоб ояд бурун.. Шарҳи ҳоли худ навиштам, Беҳҷат, аз хуни ҷигар, Қиссаи Маҷнун бибин, з-ин фасли боб ояд бурун.
Баҷалӣ

Баҷалӣ, Ҷарир — шоир и дарбори Шасулмаъолӣ Қобус ибни Вушмагири Оли Зиёр.
Баҳҷат-ут-таворих

"Баҳҷат-ут-таворих" — асари таърихии Шукруллоҳ ибни аш-Шиҳоб Аҳмади Румӣ (ваф. 1489). "Баҳҷат-ут-таворих" забони тоҷикӣ с. 1456 таълиф шуда, аз 13 боб иборат аст. Боби якуми он дар баёни оғози офариниш; боби дуюм дар баёни анбиё (а), боби сеюм дар баёни насаби пайғамбарон (с), боби чаҳорум дар баёни валодат ва воқеаҳои ба он вобаста, боби панҷум дар бораи фарзандону занони ӯ, боби шашум дар баёни 10 ёри ба ҷаннат башоратёфта, боби ҳафтум дар бораи саҳобагони кибор ва бобҳои минбаъда дар баёни имомон, машоих, шоҳони Аҷам, дар баёни Банӣ Умавия ва Оли Аббос ва боби охирон дар бораи Оли Усмон баҳс мекунад. Шоири форсизабон Мухлис "Баҳҷат-ут-таворих"-ро ба туркӣ тарҷума карда, ба Султон Сулаймонхон тақдим намудааст.
Баҳҷати Ироқӣ

Муҳаммадшафеъ Баҳҷати Ироқӣ — шоир и форсизабони Ҳиндустон. Зиндагинома Тазкиранигори тоҷик Малеҳои Самарқандӣ ҳангоми сафараш ба Исфаҳон бо ин шахс вохӯрдааст. Ӯро чун шоири тавонои аҳд ёд мекунад. Ба қавли Малеҳо носозгориҳову тангии рӯзгор ба Баҳҷати Ироқӣ таъсир гузошта буданд. Ҳамин нобасомониҳо сабаби он шуданд, ки вай тарки ватан карда, ба Ҳиндустон (Ҳайдаробод) рӯй овард. Дар байни шуарои давр ашъораш шуҳрат доштанд. Абёти зерин аз ӯянд: Аз лаби ӯ ба забонам сухане меояд, Пайкар аз ҷониби ҷон сӯйи тане меояд. Аз хаёли гули рӯи ту ба хилватгаҳи дил, Ҳар нафас Юсуфи гулпираҳане меояд. Рафтани ҳусни туро омадан аз хат боқист, Гулбуне меравад, аммо чамане меояд.
Баҳҷату-р-рӯҳ

"Баҳҷату-р-рӯҳ" — рисолаи мусиқист аз таълифоти Абдулмуъмин Сафиуддини Гургонӣ. Тахмин меравад, ки муаллиф онро дар садаи 11 барои Султон Маҳмуди Ғазнавӣ эҷод кардаасту дар садаҳои минбаъда, матни худи рисола (саҳ. 17-93) ва феҳристи истилоҳоти ин рисола, ки Ҳ. Л. Рабино де Баргомале тартиб додааст (саҳ. 97-142), таҳти рақами 5751 дар шуъбаи дастнависҳои Китобхонаи миллии Тоҷикистон маҳфуз аст.
Рустшавонак

Рустшавонак, туктукбозӣ, баҷошавак Бачаҳо аз байни худ як нафарро барои чашмбандӣ интихоб мекунанд. Шахси интихобшуда рӯй ба девор ё дарахте карда, чашмонашро бо дастонаш пӯшонида, то адади муайян мешуморад ва мепурсад: "ҳуп, тут пухт, ҷав расид?". Дигарон зуд ба ҷойҳои назарнорас пинҳон мешаванд. Писарбачаи ҷӯянда чашмонашро боз карда мегӯяд: "Рафтам ба кофтан, илоҷи ёфтан" ва ба ҷустуҷӯи бозигарони пинҳоншуда меравад. Ҷӯянда ҳар киро, ки дар аввал пайдо кард, дар пайти навбатӣ ҳамон кас чашмашро мебандад. Дар саросари кишвар фаъол аст. 1 Адабиёт 1. Шермуҳаммадов Б. Назми халқии бачагонаи тоҷик. Д., 1973. 2. Нурджанов Н. Игры Таджики Каратегина и Дарваза. Вып.3, Д., 1976. 3. Донишномаи фарҳанги мардуми тоҷик. Ҷ.1. Д., 2015. Нигаред Манобеъ.
Баҷестон

Баҷестон — шаҳр ва маркази Шаҳристони Боҷситон дар Устони Хуросони Разавӣ, воқеъ дар Эрон аст. Мутобиқи барӯйхатгирии соли 2006, аҳолии он 11136 нафар дар 3090 оила будааст. Шаҳр иқлими хушк дорад ва дар байни ҳароратҳои рӯзона ва шабона фарқияти калон дорад. Ин як шаҳрест, ки босуръат рушд карда, ба ин васила ба яке аз марказҳои калон дар ҷануби Хуросони Разавӣ табдил ёфтааст.
Баҷаур

Баҷаур — яке аз ҳафт маъмурияти Минтақаҳои қабилавии дар сатҳи федералӣ идорашавандаи Ҷумҳурии Исломии Покистон аст. Маркази маъмурӣ — шаҳри Кҳар. Масоҳат — 1290 км. Аҳолӣ — 595,227 Сатҳи саводнокӣ Сатҳи саводнокии аҳолӣ дар Баҷаур 15,8% -ро ташкил медиҳад. Саводнокӣ,7% мардон ва 4.2% занон...
Дино Баҷӯ

Дино Баҷӯ (июли 1971, Кампозампйеро, Итолиё) — футболбози итолиёӣ, ниммуҳофизатгар. Аксари комёбиҳои хешро дар дастаҳои "Ювентус", "Парма" ва "Латсио" ба даст овардааст. Барандаи Ҷоми Итолиё (1998–99) ва Суперҷоми Итолиё; се карат ғолиби Ҷоми УЕФА (1992–93–95–99), ғолиби чемпионати ҷавонони Аврупо ва ноиб-чемпиони ҷаҳон.
Сайидмуҳаммадхоҷаи Бебок

Бебок, Саййидмуҳаммадхоҷа ибни Аҳмадхоҷа (с. ва ваф. номаълум) — шоири тоҷик (а. 19). Зиндагинома Дар Бухоро ба дунё омада, дар ҳамин ҷо ба камол расидааст. Пас аз хатми таҳсили мадраса мударрис шуд ва ба шеъру шоирӣ низ шуғл меварзид. Бо тахалл. "Бебок" ва дар охирҳои умраш "Назим" шеър иншо мекард. Аз Бебок то замони мо ду девони ашъор боқӣ мондааст, ки дар Ганҷинаи дастнависҳои шарқии Институти забон, адабиёт, шарқшиносӣ ва мероси хаттии ба номи Абуабдуллоҳи Рӯдакии АИ ҶТ маҳфузанд. Дар девони Б. ғазалҳо, қасидаҳо, мухаммасҳо, рубоиёт, манзумаҳо (маснавӣ), қитъаҳои таърихӣ, "Соқинома" ва ғ. фароҳам омадаанд. Мавзӯи ашъори Б. ишқу муҳаббат, шикоят аз замона, тарғиби ахлоқи ҳамида ва ғ. мебошанд. Ғазалиёти Бебок бештар дар тақлиди Мирзо Абдулқодири Бедил гуфта шудаанд. Аммо ӯ ба Бедил дуруст пайравӣ кардан натавонистааст. Ин ҳолатро на танҳо аз мазмуни ашъор, балки аз сабку услуб, тарзи нигориши ӯ ошкор метавон кард. Бебок сувари (образҳои) ашъори Бедилро хароб кардааст, дар истифода аз калимаҳову ибораҳо, таносуб, мантиқи сухан, воситаҳои тасвири бадеӣ (ташбеҳ, истиора ва ғайра) саҳлангорӣ намудааст. Масалан, ӯ мегӯяд: Дар ин маҳфил, ки бозад ранги тоқат парфишониҳо, Чӣ сон ҷавлон кунад бисмил ғубори нимҷониҳо. Чӣ гӯям, нест имкони тахайюл парфишон созам, Аз он кишвар, ки азми ҷода бахшад бенишониҳо. Ба ранги шуълаи ҷавволи мавҳум аст таъмирам, Қафас бар пой бунёдам, чӣ донам ошёниҳо?.
Бебокча

Бебокча — сурудест дар қисмати "Наср"-и мақоми "Бузург"-и "Шашмақом". Бебокча ба асоси мақомҳои "Шашмақом" дар а. 19 мураттаб шудааст ва мусиқидонон онро аз рӯйи хусусияти алҳониаш ба мақоми "Бузург" дохил кардаанд. Таркиби оҳангии бебокча аз суръати тези усули "Сарахбор" ва "Авҷи турк" ташаккул ёфтааст. Дар пардаҳои танбӯр бо тарзи дубл-диез ҷӯр шуда, бо ҳиссаҳои зарбии иҷро мешавад. Ҳоҷӣ Абдулазиз бебокчаро каме такмил дода, бар ғазали "Намуд"-и Зебуннисо месароид. Вале дар "Шашмақом" бо матни мухаммаси Сипандӣ бар ғазали Шавкат дохил гардидааст, ки матлааш чунин аст: Дар чаман то рахти ноз он қадди дилҷӯ мекашад, Сарв худро аз хиҷолат бар лаби ҷӯ мекашад. Сарояндагони хушилҳон Барно Исҳоқова ва Ҷ. Набиев бо ҳамин матн бебокчаро хеле хуб сурудаанд.
Беварасп

Беварасп — лақаби Заҳҳок дар "Шоҳнома"-и Фирдавсӣ ва дигар осори адабию таърихӣ. Вожашиносӣ Беварасп калимаи мураккаб буда, аз ду ҷузъ: бевар ва асп иборат аст. Бевар дар забони паҳлавӣ-форсии миёна шумораи "даҳ ҳазор" аст; асп – ҷонвари маъруф. Дар маҷмӯъ маънии Беварасп "дорандаи даҳ ҳазор асп" мебошад. Фирдавсӣ мегӯяд: Ҷаҳонҷӯйро ном Заҳҳок буд, Далеру сабуксору чолок буд, Ҳамон Бевараспаш ҳамехонданд, Чунин ном бар паҳлавӣ ронданд. Куҷо бевар аз паҳлавонӣ шумор Бувад дар забони дарӣ даҳ ҳазор. Аз аспони тозӣ ба зарринситом Варо буд бевар, ки бурданд ном.
Бебето

Бебето — футболбози бразилӣ, ҳамлагар, муррабӣ.
Хиёнат

Хиёнат — ин бевафоӣ, норостӣ, макру фиреб мебошад. Мисол хиёнат тарснок бувад.
Бек

Бек, бег, бий (бәй, — ҳукмдор, ҷаноб) — унвони ашрофи қавм, баъдтар феодалҳои мамлакатҳои Шарқи Наздик ва Миёна. Тавсифот Бек (ҳукмдор, ҷаноб, унвони пасттар аз амир, бий, бег): Бегим — шакли занонаи бег - бегим (дар Могҳали Ҳиндустон бегам) аз истилоҳи бегими туркӣ - ҳамчун "хонум", " малика" мебошад.
Бегалӣ Аҳмадалиев

Бегалӣ Аҳмадалиев (Бегали Расулович Аҳмадалиев; (16 майи 1929, ноҳияи Нов, ҶМШС Тоҷикистон — 13 апрели 1999, Хуҷанд, Тоҷикистон) — ходими давлатӣ ва сиёсии даврони Иттиҳоди Шӯравӣ дар ҶШС Тоҷикистон. Зиндагинома Соли 1929 дар деҳаи Қуштегирмони ноҳияи Нов таваллуд шудааст. Узви ҲКИШ аз соли 1949. Аз соли 1947 — дар корҳои хоҷагидорӣ, иҷтимоӣ ва сиёсӣ. Солҳои — муаллими мактаби миёна, тарғибгари кумитаи ҳизбии ноҳияви дар Артиши Шӯравӣ, мудири шуъбаи рӯзномаи ноҳиявӣ, котиби дуюми кумитаи ҳизбии ноҳияи Нов, раиси кумитаи иҷроияи ноҳияи Нов, Котиби якуми кумитаҳои ҳизбии ноҳияи Пролетар, Зафаробод, муовини раис, раиси Кумитаи иҷроияи вилояти Ленинобод, Вазири таъминоти иҷтимоии ҶШС Тоҷикистон. Ӯ вакили Шӯрои Олии ҶШС Тоҷикистон даъвати 7-11 интихоб шуда буд. Бегали Расулович Аҳмадалиев соли 1999 дар Хуҷанд даргузаштааст.
Бег Сабур

Бег Сабур (пештар Зуҳуров Бег Сабурович 1 октябри 1962, ноҳияи Восеъ, вилояти Кӯлоб, ҶШС Тоҷикистон) — ходими давлатӣ, сардори Хадамоти алоқаи назди Ҳукумати Ҷумҳурии Тоҷикистон. Номзади илмҳои педагогика. Зиндагинома Бег Сабур 1 октябри соли 1962 дар ноҳияи Восеъи вилояти Кӯлоб ба дунё омадааст. Соли 1983 Донишгоҳи омӯзгории шаҳри Кӯлобро бо ихтисоси омӯзгори фанни физика ва астрономия хатм кардааст. Соли 1988 Донишгоҳи омӯзгории шаҳри Маскавро ба итмом мерасонад. Соли 2002 ба Академияи хидмати давлатии назди Президенти Федератсияи Русия дохил шуда, соли 2004 факултаи давлатӣ ва мунисипиалӣ-идоракуниро бо ихтисоси мененҷери идоракунии давлатӣ хатм кардааст. Оила Оиладор, соҳиби 6 фарзанд мебошад. Фаъолияти меҳнатӣ Фаъолияти кориашро соли 1988 аз Омӯзгори Донишгоҳи омӯзгории шаҳри Кӯлоб оғоз намуда, минбаъд омузгор, аспиранти Донишгоҳи давлатии педагогии шаҳри Маскав, ҳамчунин Раиси ҷамъияти тоҷикони "Осмон" дар шаҳри Москва ва баъдтар ба ҳайси Раиси тоҷикони Федератсияи Россия интихоб гардид. Солҳои дар мансаби Директори генералии Ширкати саҳҳомии "Восеъ", ҳамзамон Раиси Шӯрои ҳамоҳангсозӣ оид ба ташкили иттиҳодияи тоҷикони Русияи шаҳри Маскав кор кардааст. Аз солҳои Муовини Вазири алоқаи Ҷумҳурии Тоҷикистон, Муовини аввали онро ба уҳда дошт. Солҳои Муовини Вазири нақлиёт ва коммуникатсияи Ҷумҳурии Тоҷикистон кор кардааст. Бо Қарори Ҳукумати Ҷумҳурии Тоҷикистон аз 28 феврали соли 2011 то ҳол дар мансаби Сардори Хадамоти алоқаи назди Ҳукумати Ҷумҳурии Тоҷикистон таъйин гардида фаъолият менамояд. Президенти Федератсияи бокси Тоҷикистон. Мукофоту медалҳо Барои фаъолияти кориаш бо медали ҷашни "20-солагии Истиқлолияти давлатии Ҷумҳурии Тоҷикистон" сарфароз гардидааст.
Бег Қурбонзода

Қурбонзода Бег Хол (Қурбонов Бег Холович июни 1961, ноҳияи Данғара, вилояти Кӯлоб) — муовини якуми Раиси Кумитаи рушди маҳали назди Президенти Ҷумҳурии Тоҷикистон. Вакили Маҷлиси намояндагони Маҷлиси Олии Ҷумҳурии Тоҷикистон даъвати. Зиндагинома Бег Қурбонзода 7 июни соли 1961 дар ноҳияи Данғараи вилояти Кӯлоб таваллуд шудааст. Соли 1983 Донишгоҳи хоҷагии қишлоқи Тоҷикистонро хатм намудааст 1. Корнома Эзоҳ Пайвандҳо МАЪЛУМОТНОМА ДАР БОРАИ ВАКИЛОНИ МАҶЛИСИ НАМОЯНДАГОН.
Бег (ноҳияи Судогод)

Бег — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Судогод, ки дар вилояти Владимир қарор дорад, дохил мешавад.
Беги Сиёҳ

Беги Сиёҳ — деҳа дар ҷамоати деҳоти Ҳоити ноҳияи Рашт. Аз Беги Сиёҳ то маркази ҷамоат 7 км, то маркази ноҳия 71 км. Аҳолиаш 595 нафар, тоҷикон.
Рашҳаи Исфаҳонӣ

Рашҳаи Исфаҳонӣ, Бегим — шоир аи форс-тоҷик, духтари Ҳотифи Исфаҳонӣ 1. Зиндагинома Аз хонадони аҳли қалам — шоирон. Аҷдодаш аз Урдубоди Озарбойҷон буда, дар аҳди Сафавиён аввал ба Исфаҳон, баъдан ба Кошон рафта, муқимӣ шудаанд. Дар тазкираҳои бисёре аз қабили "Нуқли маҷлис", "Тазкирату-л-хавотин", "Нигористони сухан" ва ғайра аз Рашҳа чун шоираи бомаҳорату соҳибтабъ маълумот дода шудааст. Девоне шомили 3 ҳазор байт дар замони барҳаёт буданаш таҳия карда будааст. Байти зерин аз ӯст: Изтиробам зери теғаш не зи бими куштан аст. Шавқи теғи ӯст, тоб аз ҷони ширин мебарад.
Бегимсултон Алифбекова

Бегимсултон Алифбекова — ҳунарпешаи театр, Ҳунарпешаи халқии ҶШС Тоҷикистон Нигаред.
Бегиҷон Амонов

Бегиҷон Пулодович Амонов (8.12.1967, ноҳияи Рашт), биолог, номзади илмҳои биология. Зиндагинома Солҳои 1985–1987 дар сафҳои Артиши Шӯравӣ хидмат кардааст. Солҳои 1988–1994 дар Донишкадаи давлатии омӯзгории Душанбе ба номи Т. Г. Шевченко таҳсил намудааст. Солҳои 1994–1998 директори мактаби миёнаи рақами 5 ноҳияи Рашт, 1999–2002 аспиранти кафедраи химияи биологӣ, 2000–2003 ассистенти кафедраи химияи биологӣ, 2003–2006 ассисенти кафедраи технология ва экологияи химиявии Донишгоҳи давлатии омӯзгории Тоҷикистон ба номи Қ. Ҷӯраев буд. Аз соли 2006 инҷониб муаллими калони кафедраи технология ва экологияи химиявии Донишгоҳи давлатии омӯзгории Тоҷикистон ба номи Садриддин Айнӣ мебошад. Муаллифи 10 мақолаи илмӣ ва воситаҳои таълимию методӣ аст. Оид ба баҳодиҳии биохимиявии навъҳои гандум вобаста ба иқлими гуногуни Тоҷикистон кори илмӣ бурдааст. Осор Белок зерна пшеницы, возделываемой в условиях Таджикистана, Д., 2010;.
Бегичево (ноҳияи Эртил, Воронеж)

Бегичево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Эртил, ки дар вилояти Воронеж қарор дорад, дохил мешавад.
Минохим Бегин

Меначем Бегин (16 августи марти 1992) — яке аз пешсафони Исроил дар давраи Ҷнги Сард буд.
Бегорӣ

Бегорӣ — як навъи молиёт дар асрҳои миёна. Бемузд кор фармудан бо фармони шоҳ, амир, ҳоким. Бегорӣ дар манобеи таърихӣ бо номи "ҳашар" ва "мардикор" низ зикр шудааст. Бегорӣ дар Мовароуннаҳр, Хуросон, Эрон ва Ҳиндустон аз садаи 10 то ибтидои садаи 19 роиҷ буд. Ин навъи молиётро мардум дар сохтмони саройҳо, ҳаммомҳо, пулҳо, поккории роҳҳо аз барф, кандани ҷӯйбору корезҳо ва тоза кардани онҳо дар фасли баҳорон ройгон иҷро мекарданд. Бегорӣ дар манобеи таърихӣ бо номи "ҳашар" ва "мардикор" низ зикр шудааст ва баъди садаи 11, ки Мовароуннаҳру Хуросон ва Эрон зери ҳукумати хонадонҳои турку муғул қарор гирифтанд, рушди бештар намуд. Ин ҳолат вазъи кишоварзонро, ки илова бар пардохтани молиёти гуногуни давлатӣ боз ба кори бемузд маҷбур карда мешуданд, вазнинтар менамуд. Масалан, Абдуллоҳхони Шайбонӣ дар с-ҳои 1579 ва 1585 чаҳор фармон интишор кард, ки тибқи онҳо ҳокимони Ҳисор, Қубодиён ва Деҳнав вазифадор буданд дар кандани ҷӯйбори бузург аз рӯдхонаи Вахш барои обшор сохтани заминҳои яке аз шахсони рӯҳонии бонуфузи он давр Хоҷа Саъд, ки пири Абдуллоҳхони Шайбонӣ маҳсуб мешуд, 10 ҳазор мардикорро вобаста намоянд. Адабиёт.
Бегулӣ

Бегулӣ — деҳа дар ҷамоати деҳоти Чашмасори ноҳияи Ғафуров. Аз деҳа то маркази ноҳия 63 км; роҳ автомобилгард. Аҳолиаш 291 нафар. Филиали мактаби таҳсилоти умумӣ дорад. Соҳаи асосии хоҷагӣ: чорводорӣ. Заминҳо аз чашмаҳо обёрӣ мешаванд.
Бегулинская (ноҳияи Красноборский)

Бегулинская — деҳаест дар Русия, ки дар ҳайати ноҳияи Красноборский, вилояти Архангелск медарояд.
Бегулӣ (н. Варзоб)

Бегулӣ — деҳа дар ноҳияи Варзоб. Аз Бегулӣ то маркази ноҳ. 5 км; роҳ автомобилгард. Аҳолиаш 434 нафар, тоҷикон. Мактаби таҳсилоти миёнаи умумӣ дорад. Соҳаҳои асосии хоҷагӣ: чорводорӣ ва боғдорӣ. Заминҳо аз дарёчаи Беғар ва чашмаҳо обёрӣ мешаванд.
Беда

Беда — номи дигари ришқа 1, алафҳои хушкшуда ва барои хӯроки чорво дар анбор нигаҳдорӣ мешавад. Ин махлут, хӯроки ҳайвоноте чун асб, гов, гӯсфанд ва буз мешавад.
Бедак (деҳа, н. Панҷ)

Бедак — деҳа дар ҷамоати деҳоти Меҳвари ноҳияи Панҷ. Аз Бедак то маркази ноҳия 4 км; роҳ асфалтпӯш. Аҳолиаш 1387 нафар, тоҷикон. Иқтисод Мактаби таҳсилоти миёнаи умумӣ, бунгоҳи тиббӣ, нуқтаи савдои хусусӣ дорад. Соҳаҳои асосии хоҷагӣ: пахтакорӣ, боғдорӣ ва сабзавоткорӣ. Заминҳо аз дарёи Панҷ обёрӣ мешаванд.
Бед

Бед — дарахте аз оилаи бедиҳо. Бедҳо навъҳои гуногун (тахминан 300) доранд, ки баъзеашон аз рӯи нишонаҳои зоҳириашон аз якдигар фарқи зиёд доранд. Бед аз қаламча ва навда, баъзан аз тухмаш низ зиёд карда мешавад. Бед дарахти рӯшноидӯст аст, вале баъзе навъҳояш дар ҷои соя низ нағз месабзад.
Бедак

Бедак — деҳа дар ҷамоати деҳоти Навдӣи ноҳияи Рашт. Аз Бедак то маркази ҷамоат 3 км, то маркази ноҳия 3 км; роҳ асфалтпӯш. Аҳолиаш 2101 нафар, тоҷикон. Иқтисод Мактаби таҳсилоти миёнаи умумӣ, бунгоҳи тиббӣ, китобхона, маркази ҷавонон, 4 нуқтаи савдои хусусӣ, 4 чойхона-фароғатгоҳ дорад. Соҳаҳои асосии хоҷагӣ: боғдорӣ ва чорводорӣ. Заминҳо аз оби чашма ва дарёчаи Лояк обёрӣ мешаванд.
Бегуновская (деҳа)

Бегуновская — деҳаест дар Русия, ки дар ҳайати ноҳияи Велский, вилояти Архангелск медарояд.
Бедак (деҳа, н. Сангвор)

Бедак — деҳа дар ҷамоати деҳоти Чилдараи ноҳияи Сангвор. Аз Бедак то маркази ҷамоат 4 км, то маркази ноҳия 34 км; роҳ автомобилгард. Аҳолиаш 40 нафар, тоҷикон. Иқтисод Деҳа мактаб надорад. Талабагон дар мактаби деҳаи Косагардон таҳсил мекунанд. Соҳаҳои асосии хоҷагӣ: боғдорӣ, сабзавоткорӣ, чорводорӣ ва занбӯрпарварӣ. Заминҳо аз дарёчаи Бедак обёрӣ мешаванд.
Бедак (деҳа, н. Ғафуров)

Бедак — деҳа дар ҷамоати деҳоти Дадобой Холматови ноҳияи Ғафуров. Аз Бедак то маркази ҷамоат 21 км, то маркази ноҳия 28 км. Аҳолиаш 169 нафар, тоҷикон.
Бедак (деҳа, н. Ҳисор)

Бедак — деҳа дар ҷамоати деҳоти Алмосӣи ноҳияи Ҳисор. Аз Бедак то маркази ҷамоат 6 км, то маркази ноҳия 18 км; роҳ асфалтпӯш. Аҳолиаш 147 нафар, тоҷикон. Иқтисод Мактаби таҳсилоти миёнаи умумӣ, бунгоҳи тиббӣ, нуқтаи савдои хусусӣ дорад. Соҳаҳои асосии хоҷагӣ: пахтакорӣ, боғдорӣ ва сабзавоткорӣ. Заминҳо аз д. Панҷ обёрӣ мешаванд.
Беглово (ноҳияи Вологод, Вологда)

Беглово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вологод, ки дар вилояти Вологда қарор дорад, дохил мешавад.
Бедак (деҳа, н. Панҷакент)

Бедак — деҳа дар ҷамоати деҳоти Косатароши ноҳияи Панҷакент. Аз Бедак то маркази шаҳр ноҳия 18 км; роҳ автомобилгард. Аҳолиаш 1154 нафар, тоҷикон. Иқтисод Мактаби таҳсилоти умумии асосӣ, бунгоҳи тиббӣ, нуқтаи савдои хусусӣ дорад. Соҳаҳои асосии хоҷагӣ: сабзавоткорӣ, боғдорӣ, чорводорӣ ва зироаткорӣ. Заминҳо аз наҳри Халифа Ҳасан ба воситаи насосҳо обёрӣ мешаванд.
Бедаки сиёҳ (навъи ангур)

Бедаки сиёҳ, Бедаки сиёҳи ҷаъфарӣ, Сиёҳи катта — навъе аз ангурҳои маҳаллии дерпаз; селексияи халқист. Бештар дар деҳаи Дегрези вилояти Хатлон паҳн гардидааст. Токаш зудсабз буда, ниҳолаш баъди соли сеюми шинондан самар меоварад. Навдаҳояш нисбатан ғафси кӯтоҳбуғум (фосилаи байни буғумҳояш 7-9 см), пӯсташ сурхи ҷигарӣ (32-35 дарсади навдаҳояш самаровар). Баргаш калон (дарозиаш 17,5 см, бараш 16,5 см), 5-парраи чокдор, рӯяш суфта, рангаш сабзи баланд, думчааш дароз (9-11 см), сурхтоб; гулаш дуҷинса. Хӯшааш миёнаҳаҷм, махрутшакл (дарозиаш 19-21 см, бараш 14-15 см, вазнаш г); шингилҳои болоияш нағз инкишоф ёфтаанд; ғужбаш зич, калони лӯнда (вазни 100-тоаш 476 г), рангаш сиёҳи ҷигарӣ; ғужмаш ғафс. Дилааш хамираки сероб, хуштаъм ва хушбӯй. Тухмаш (3-4 дона) каҳваранг. Ҳангоми комилан пухтан, мевааш 21-22 % қанд ва 6-8 гл туршӣ дорад. Б. с. навъи серҳосил буда, ҳангоми 5-8 буғум монда буридан аз ҳар га то сентнер самар медиҳад. Навъи хеле сармобардор аст, нартҳояш ба хунукии 16-170С тоб меоваранд. Дар ҳар гуна хок, аз ҷумла заҳзамин ва шӯрзамин низ месабзад. Ҳосилашро тар мехӯранд, дар шаробкашӣ ва истеҳсоли шампан истифода мебаранд. Токаш ба касалиҳои қарасон ва гарда тобовар аст. Адабиёт.
Бедандонакҳо

Бедандонакҳо — як ҷинси нармбаданҳои дупаллаи оби ширин. Садафи бедандонакҳо (дарозиаш то 25 см) дутабақа буда, дар тарафи тахтапушт бо пардаи чандир бо ҳам васл шудааст. Тақр. 50 навъ дошта, ҳама ҷо дучор меоянд. Бедандонакҳо дар обҳои ором зиндагӣ мекунанд. Ғизояшон бактерия, обсабз ва боқимондаи моддаҳои органикии пӯсида аст. Кирминаи бедандонакҳо (глохидияҳо) дар пӯсти моҳиҳо зиндагӣ кунад ҳам, ба хоҷагиҳои моҳидорӣ зарари калон намеорад. Аз садафи бедандонакҳо тугма месозанд, гӯшти онҳоро истеъмол мекунанд. Навъҳо Дар ҳоли ҳозир бедандонакҳо ба намудҳои зерин ҷудо мешаванд 1:.
Сабоҳии Бедгулӣ

Сабоҳии Бедгулӣ — шоир и порсигӯи давраи Зиндия ва аз пешгомони сабки бозгашти адабӣ. Зиндагинома Сулаймон Сабоҳии Бедгулӣ, фарзанди Мулло Абдуллоҳодӣ, мутахаллис ба Сабоҳӣ, мутаваллиди шаҳри Орон ва Бедгул аст. Ҳеч яке аз манобеи муътабар аз соли таваллуд, кайфияти зиндагӣ, хонавода, макон ва мизони таҳсилот ва устодони ӯ хабаре надодаанд. Вай дар илмҳои нуҷум, риёзиёт, адабиёти физика ва арабӣ табаҳҳур доштааст. Дар девони ӯ низ посухе бар ин пурсишҳо дида намешавад. Чунин менамояд, ки вай сахт дилбастаи зодгоҳаш буда ва ба ҷуз сафарҳое, ки ба Қум, Исфаҳон, Шероз ва Ҳиҷоз дошта, бештар солҳои умрашро дар зодгоҳаш сипарӣ кардааст. Дар замони Оқомуҳаммадхони Қоҷор ба далели ашъораш дар хусуси шоҳони Зиндия мавриди ғазаб ва танаффури ӯ буд. Лизо дар замони Фатҳалишоҳ бо воситаи қозӣ Муллоалӣ Оронӣ, ки аз шогирдони Муллоаҳмади Нароқӣ буд ва барои баҳс бо муллоҳои яҳудӣ ба Теҳрон рафта буд, ба дарбори Қоҷор роҳ ёфт.
Даҳбед (Балҷувон)

Даҳбед (то 2024 — Беди баҳтурай 1) — деҳа дар ҷамоати деҳоти Сайф Раҳими ноҳияи Балҷувон. Аз деҳа то маркази ҷамоат 45 км, то маркази ноҳия 57 км; роҳ автомобилгард. Аҳолиаш 134 нафар, тоҷикон. Иқтисод Деҳа мактаб надорад. Талабагон дар мактаби деҳаи Сангрезгии ноҳияи Ховалинг таҳсил мекунанд. Соҳаҳои асосии хоҷагӣ: чорводорӣ, боғдорӣ ва ғаллакорӣ. Заминҳо – лалмӣ.
Бедгул

Бедгул, харзаҳра — буттаест ҳамешасабз ва ороишӣ. Тавсифоти гиёҳшиносӣ Асосан дар минтақаҳои субтропикӣ мерӯяд. То 2-2,5 м қад мекашад. Баргаш ғафси дарозрӯя, ба барги бед монанд буда, дар танаи навдаҳо 3-4-тоӣ рӯ ба рӯйи якдигар ҷой гирифтааст. Гулаш сурх, гулобӣ, сафед ё зард, аз 5 гулбарг иборат мебошад. Мевааш баргмонанд, сертухм; тухмаш пӯпакдор. Танаи Бедгул шираи сафеди ширмонанд дорад. Густариш Дар соҳилҳои ҷан. Қрим, соҳили Баҳри Сиёҳи Қафқоз, Моварои Қафқоз ва ноҳияҳои ҷан. Осиёи Марказӣ парвариш мекунанд. Баъзан дар хона ҳам мепарваранд. Заҳрнокӣ Бедгул рустании заҳрнок аст. Ҳангоми заҳролуд шудан (дард кардани шикам, васеъ шудани гавҳарак, дилбеҳузурӣ, қай, тез задани дил, исҳол, галлютсинатсия) бояд бетаъхир ба табиб муроҷиат кард. Ҳамаи узвҳои бедгул аз сабаби гликозидҳои олеандрин, корнерин, адинерин, нериантин, нериин ва ғ. доштанашон заҳрноканд. Бо доруҳое, ки аз барги бедгул мегиранд (нериолин ва корнерин), ихтилоли фаъолияти дилу рагҳоро бартараф менамоянд. Онҳоро фақат бо тавсияи духтур истифода бурдан мумкин аст. Корбурди пизишкӣ Дар тибби халқӣ бо барги бедгул варам, дарди миён, рагкашӣ, тарбод ва бо гулаш назларо табобат мекунанд; бо оби гулаш муш, мӯрча ва дигар ҳашаротро аз хона гурезондан мумкин аст. Баргу гули бо равғани зайтун ҷӯшондаи бедгул шукуфа, сарсом ва хоришро нест мекунад. Ба ақидаи табибони мардумӣ, агар барги Бедгулро пухта ё кӯфта гузошта банданд, варамҳои сахтро таҳлил медиҳад, дарди кӯҳнаи пушт ва зонуро таскин мебахшад, ирқуннисо (радикулит), хоришак, доғҳои пӯстро дафъ мекунад. Оби баргашро бимоланд, қӯтури пӯстро шифо мебахшад, барги хушкашро кӯфта бипошанд, захмҳоро ба ҳам оварда, сиҳҳат мекунад.